text: 31-årig forsvandt efter retssag
  17 september 2018 kl. 15.03
  Den 31-årige mand, der mandag blev idømt ni års fængsel for vold med døden til følge, er nu efterlyst af politiet.
  Den 31-årige mand, der blev idømt ni års fængsel for vold med døden til følge, er eftersøgt af politiet.
  Ifølge TV SYDs reporter, der var til stede under retssagen, forlod den 31-årige Jesper Hovgaard retten, efter han blev kendt skyldig. Her satte han sig ud i en bil og kørte væk.
  Den 31-årige mand blev kendt skyldig i vold med døden til følge mod sin 17 måneder gamle stedsøn, Noah.
  Den lille dreng mistede livet tilbage i 2016 i sit hjem i Storegade i Sommersted i Sønderjylland. Obduktionen viste, at han havde brækket 10 ribben og havde adskillige læsioner i bryst- og bughulen.
  Manden forsvandt mandag fra Retten i Sønderborg, før han hørte dommen på ni års fængsel.
  - Vi eftersøger ham i forhold til den dom, der er afsagt, siger Ole Aamann, TV SYD.
  Efter domsafsigelsen tale TV SYDs reporter med mandens forsvarer.
  - Han var totalt nedbrudt og måtte også gå ind i et rum ved siden af efter dommen. Han mener ikke, at han har gjort det. Så er det svært at tage en dom for noget, man ikke har gjort, siger forsvarer Gert Dyrn.
  Det er anklagemyndigheden, der har bedt politiet om at eftersøge den dømte og få ham fremstillet for landsretten, så manden kan blive fængslet.
  
  